Diari Oficial de la Generalitat Valenciana


Sumari del DOGV 4469, del 28-03-2003 (2003/3253)

Informació pública del programa de desenrotllament d'actuació urbanística integrada, pla parcial de millora de la UE R 11 i R 12 del PGOU d'Alcàsser.
-----------------------------------------------------------------------------------------------------------------------------------------------------

### Dades del document

Número de DOGV
:   4469

Data del DOGV
:   28-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3253


Organisme emissor
:   Deurbal 5, SL

Tipus de document
:   Anunci

Informació pública del programa de desenrotllament d'actuació urbanística integrada, pla parcial de millora de la UE R 11 i R 12 del PGOU d'Alcàsser. [2003/M3253]
  
L'entitat Deurbal 5 SL, domiciliada a Alcàsser, avinguda de l'Antic Regne s/n, amb CIF B-97210603, als efectes del que disposa la Llei Reguladora d'Activitat Urbanística i en especial en els seus articles 46 i 48, posa en coneixement de tots els possibles interessats i sotmet a informació pública:
  
1.Que amb data 10 de març de 2003 s'ha presentat davant de l'Ajuntament d'Alcàsser, programa per al desenrotllament d'actuació integrada que conté alternativa tècnica amb pla parcial de millora, projecte d'urbanització i programa d'actuació integrada, a fi de desenrotllar i executar les obres d'urbanització dels terrenys que es detallen i que comprenen les unitats d'execució R11 i R12 del PGOU d'Alcàsser.
  
2. L'àmbit d'actuació del programa inclou llistat de titulars cadastrals presentat a la notària on es protocol·litza el programa a fi que es practiquen les pertinents notificacions.
  
3. L'alternativa tècnica i documents que l'acompanyen s'han protocol·litzat en la Notaria d'Antonio Donderis Serón, al carrer del Calvari número 38, primer, de Picassent (València).
  
4. Un exemplar de la dita alternativa tècnica s'ha depositat amb data de 10 de març de 2003 en l'Ajuntament d'Alcàsser (València).
  
5. El present anunci es va a publicar en un diari d'informació general de la Comunitat Valenciana i en el Diari Oficial de la Generalitat Valenciana.
  
6. Dins del termini de 20 dies, a comptar des de la publicació en el DOGV qualsevol persona podrà comparéixer en la Notaria d'Antonio Donderis Serón en Picassent, carrer del Calvari número 38, primer, en horari de 10.00 a 13.00 hores i obtindre, a costa seua, còpia de l'acta que conté l'alternativa tècnica i documentació complementària o sol·licitar la seua exhibició.
  
Igualment es podrà consultar la dita documentació i l'expedient administratiu format a l'efecte en l'Ajuntament d'Alcàsser els dies hàbils de 09.00 a 14.00 hores.
  
7. Dins del mencionat termini de 20 dies podran presentar-se davant de l'Ajuntament d'Alcàsser, al·legacions al programa i projectes presentats o alternatives tècniques que pretenguen competir amb l'exposada al públic, sense perjuí del dret a pròrroga previst en la mencionada llei.
  
8. Una vegada finalitzat el termini indicat en els cinc dies següents podran presentar-se en plica tancada en l'Ajuntament d'Alcàsser proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat el dit termini tindrà lloc l'obertura de pliques.
  
9. El present anunci es publica igualment perquè servisca de notificació als afectats desconeguts o a aquells la direcció dels quals no constara o constara erròniament en el Registre Cadastral de conformitat i als efectes previstos en l'article 59.4 de la Llei 30/1992 de Règim Jurídic de les Administracions Públiques i del Procediment Administratiu Comú, havent de tindre el present la consideració d'edicte. I especialment als titulars de les referències cadastrals 9907934, 9907936, 9810434 de María Rosaleny Gerico.